armvectores/hy_wikipedia_2023 huggingface dataset:
Ճապոնական կայսրություն

Ճապոնական կայսրություն (ճապ.՝ 大日本帝國 Դայ Նիպպոն Տեյկոկու, թարգմանաբար նշանակում է «Ճապոնական մեծ կայսրություն»), եղել է պատմական ազգային պետություն և գերտերություն, որը գոյություն է ունեցել 1868 թվականի Մեյձիի հեղափոխությունից մինչև 1947 թվականի սահմանադրությամբ վերափոխվել է ժամանակակից Ճապոնիայի։
Ճապոնիայի արագ արդյունաբերականությունը և ռազմականացումը դարձրեցին նրան գերտերության և նպաստեցին Ճապոնական գաղութատիրական կայսրության ձևավորմանը Առաջին ճապոնա-չինական պատերազմից, Բոքստերյան ապտամբությունից, Ռուս-ճապոնական պատերազմից և Առաջին համաշխարհային պատերազմից հետո։ 1920-ական թվականների տնտեսական և քաղաքական բումը բերեց ռազմատենչության աճին, որն իր գագաթնակետին հասավ, երբ Ճապոնիան անդամակցեց Առանցքի ուժերին և նվաճեց Ասիայի և Խաղաղ օվկիանոսի մեծ մասը Երկրորդ համաշխարհային պատերազմի ընթացքում։
Սկզբնական շրջանում ճապոնական զորքերը մեծ հաջողություններ գրանցեցին Երկրորդ ճապոնա-չինական պատերազմում (1937–1945) և Խաղաղօվկիանոսյան պատերազմում։ Այնուամենայնիվ բազմաթիվ պարտություններ կրելուց և ԽՍՀՄ կողմից Ճապոնիայի պատերազմ հայտարարելուց ու Մանջուրիա ներխուժումից և  Հիրոսիմայի և Նագասակիի ատոմային ռմբակոծումներից հետո, կայսրությունը անձնատուր եղավ Դաշնակիցներին 1945 թվականի օգոստոսի 15-ին։ Երկրի կապիտուլացիային հետևեց օկուպացիա Դաշնակիցների կողմից և նրանց միջամտությամբ ընդունվեց նոր սահամանադրություն 1947 թվականին և կազմավորվեց ներկայիս Ճապոնիա պետությունը։


== Ծանոթագրություններ ==
Կրասնայա (Ժիզդրայի վտակ)

Անվան այլ կիրառումների համար տե՛ս՝ Կրասնայա (այլ կիրառումներ)Կրասնայա (ռուս.՝ Красная), գետ Ռուսաստանում, հոսում է Կալուգայի մարզում և Մալոյարոսլավեցկի շրջանում։ Գետաբերանը տեղակայված է Ժիզդրա գետի աջ ափին 103 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000019999
Հիդրոլոգիական ուսումնասիրությունների կոդը - 110001999
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովոանդրեևկա (գյուղ, Նիկոլաևի շրջան)

Անվան այլ կիրառումների համար տե՛ս՝ ՆովոանդրեևկաՆովոանդրեևկա (ուկրաիներեն՝ Новоандріївка), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Նովոանդրեևկա գյուղում բնակվում էր 173 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1351)

Ժողովածու (1351), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1351 թվի տակ։ Ձեռագիրը գրվել է 17- րդ դարում։ Գրված է թղթի վրա, որը ունի 20,3 X 15,1 չափս։ Ձեռագիրը կազմված է 309 թերթից։ Գրված է միասյուն, երկսյուն, նոտրգիրով։ Պահպանակը ունի մագաղաթ 2 էջ, գրված է՝ սլավոներենով։ Կազմը` կաշեպատ տախտակ դրոշմազարդ, աստառը՝ սպիտակ կտավ։ Հիշատակարաններ՝ հետագայի՝ 301բ (1707 թ․):


== Բովանդակություն ==
Գր․ Տաթևացւոյ Մեկնութիւն Յովհաննու։
Թուղթք (Ներս․ Շնորհալի, Ներս․ Լամբրոնացի);
Կարգաւորութիւն ուղղափառ հաւատոյվ Հայաստանեայց եկեղեցւոյ։
Սոկրատայ Սքոլաստիկոսի Վասն Քաղկեդոնի ժողովոյն։
Սակս միաւորութեան բնութեանցն Քրիստոսի (ի բանից Բարսղի, Գրիգորի և այլոց);
Քարողք։


== Ծանոթագրություններ ==
Ռոյթլինգենի բարձրագույն դպրոց

Ռոյթլինգենի բարձրագույն դպրոց (գերմ.՝ Hochschule Reutlingen, նախկին FHTW Reutlingen), պետական բարձրագույն ուսումնական հաստատություն, կիրառական գիտությունների համալսարան Ռոյթլինգենում՝ Գերմանիայի հարավում՝ Բադեն-Վյուրթեմբերգում։ Բուհում մոտ 5800 ուսանող կրթություն է ստանում, որոնց 1/4 մասը օտարերկրացիներ են, այդ թվում նաև ուսանողների փոխանակման ծրագրերով եկածները։ Ուսուցումն իրականացվում է բակալավրի և մագիստրոսի մակարդակի 45 ծրագրով։ Կամպուսը տեղակայված է Ռոյտլինգենի հարավարևմտյան մասում։


== Պատմությունը ==
Բուհը հիմնվել է 1885 թվականին որպես ջուլհակության դպրոց։ 1891 թվականին անվանափոխվել է և դարձել մանման  տեխնիկական քոլեջ։ 1908 թվականին քոլեջը ստացել է պետական կարգավիճակ և վերաանվանվել տեքստիլ արդյունաբերություն պետական քոլեջ։
1971 թվականին քոլեջը ստացել է պաշտոնական ճանաչում որպես Կիրառական գիտությունների համալսարան (Fachhochschule)։
2008 թվականի կեսերին Եվրոպական բիզնեսի դպրոց անվան տակ միավորվեցին միավորվեցին երեք բիզնես դպրոցներ՝ Եվրոպական բիզնես դպրոցը, Միջազգային բիզնեսի դպրոց և արտադրության կառավարում։


== Կառուցվածք ==


=== Ֆակուլտետներ ===
Կիրառական քիմիայի ֆակուլտետ (Fakultät Angewandte Chemie)
Ինժեներական ֆակուլտետ (Fakultät Technik)
Բիզնես-դպրոց ֆակուլտետ ESB (ESB Business School)
Ինֆորմատիկայի ֆակուլտետ (Fakultät Informatik)
Դիզայնի և տեքստիլի ֆակուլտետ (Fakultät Textil & Design)


== Ծանոթագրություններ ==
Խերես դե լոս Կաբալյերոս

Խերես դե լոս Կաբալյերոս (իսպ․՝ Jerez de los Caballeros)՝ քաղաք և մունիցիպալիտետ Իսպանիայում։ Մտնում է Բադախոս պրովինցիայի, Էստրեմադուրա ինքնավար համայնքի կազմի մեջ։ Մունիցիպալիտետը գտնվում է Խերես Կաբալերոս շրջանում։ Տարածքը կազմում է 740․46 կմ2, բնակչությունը՝ 9980 մարդ (2010 թվականի տվյալներով)։


== Պատմություն ==
Քաղաքը հիմնադրվել է 1230 թվականին։ 1475 թվականին Խերես դե լոս Կաբալյերոսում է ծնվել իսպանացի նվաճող Վասկո Նունես Բալբոան, ով հիմնադրել է առաջին եվրոպական քաղաքը Ամերիկայում և առաջին եվրոպացին է եղել, ով, 190 իսպանացիներից ու 600 հնդկացի բեռնակիրներից բաղկացած ջոկատի գլուխ անցած, հասել է Խաղաղ օվկիանոսի ափերին։


= Արտաքին հղումներ =
Պաշտոնական կայք
Semana Santa de Jerez de los Caballeros
Estado del Embalse de Brovales


== Ծանոթագրություններ ==
Խաչատուր Աբովյանի անվան թիվ 84 դպրոց

Խաչատուր Աբովյանի անվան թիվ 84 դպրոց, հանրակրթական դպրոց Երևանի Քանաքեռ-Զեյթուն վարչական շրջանում։


== Պատմություն ==
Դպրոցը հիմնադրվել է 1864 թվականին կաթողիկոս Մաթևոս I Կոնստանդինոպոլեցու կարգադրությամբ Քանաքեռ գյուղում՝ որպես Սահակ Պարթևի անվան մեկդասյա ծիսական դպրոց, սակայն շուտով փակվել է։ 1866-1867 ուստարում դպրոցը վերաբացվել է։ Դպրոցում սովորել են արական սեռի երեխաներ։ 1892 թվականին ծիսական դպրոցում բացվել է նաև օրիորդաց ծիսական մեկդասյա դպրոց։ 1908 թվականին երկսեռ քառամյա դպրոցն անվանակոչվել է Խաչատուր Աբովյանի անունով։ 1930-1932 թվականներին դպրոցը պատրաստել է ուսուցչական կադրեր Կոտայքի շրջանի դպրոցների համար։
Դպրոցի շատ շրջանավարտներ մասնակցել են Սարդարապատի հերոսամարտին, Հայրենական մեծ պատերազմին (Բ. Ներսիսյան (դպրոցի տնօրեն), Ա. Վարդանյան (ուսմասվար), ուսուցիչներ` Ա. Զաքարյան, Լ. Գեղամյան, Հ. Վարդանյան)։


== Շրջանավարտներ ==
Կ. Գևորգյան, Գ. Փիլիպոսյան, Զ. Կարապետյան, Հ. Հովհաննիսյան (ՀՀ գյուղատնտեսության նախարար), Պապոյաններ (բժիշկներ), Ալֆ. Մկրտչյան (բժշկական գիտությունների դոկտոր-պրոֆեսոր), Ա. Մնացականյան (Ալեքսանդր Սպենդարյանի անվան օպերայի և բալետի թատրոնի մեներգչուհի), Գ. Հովհաննիսյան (ըմբշամարտի աշխարհի չեմպիոն), Արսեն Գրիգորյան։


== Տես նաև ==
Խաչատուր Աբովյանի անվան թիվ 2 դպրոց


== Ծանոթագրություններ ==


== Արտաքին հղումներ ==
Խաչատուր Աբովյանի անվան թիվ 84 դպրոց Archived 2017-03-21 at the Wayback Machine.
Բիտտա

Բիտտա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պասքալիս III (հակապապ)

Պասքալիս III (լատ.՝ Paschalis Tertius, 1110, Կրեմա, Սրբազան Հռոմեական կայսրություն - սեպտեմբերի 20, 1168, Հռոմ, Սրբազան Հռոմեական կայսրություն), Հռոմի Կաթոլիկ եկեղեցու հակապապ, որը ծառայել է 1164-1168 թվականներին, Ալեքսանդր III պապի կառավարության օրոք։


== Կենսագրություն ==
Նրա իրական անունը Գվիդոն Կրեմա էր. նա կարդինալ Ջովաննի դա Կրեմայի եղբորորդին էր։ 1159-ին նա միացավ Վիկտոր IV հակապապին և սինոդներ կազմակերպեց Անգլիայում և Ֆրանսիայում` հօգուտ հակապապի։ Ալեքսանդր III պապը արգելեց նրան։ 1164 թվականին Վիկտոր IV-ը մահացավ։ Քիչ թվով կարդինալներ, որոնք ենթարկվում էին Վիկտոր IV-ին, կրկին հանդիպեցին Լուկայում, որպեսզի ընտրեին հաջորդ պապին։ Գվիդոնն ընտրվեց որպես իրավահաջորդ, վերցրեց Պասկալ III անունը և օծվեց եպիսկոպոս Հենրի II Լիզի կողմից։ Նոր պապը հաստատվեց Վիտերբոյում և հաջողությամբ կանխում էր օրինական քահանայապետերի Հռոմ հասնելը։ Այնուամենայնիվ, նա շուտով հեռացավ Հռոմից, 1165-ին զիջելով Ալեքսանդր III-ին։
Ֆրիդրիխ I Շիկամորուսից ավելի մեծ աջակցություն ստանալու համար, Աախենում, 1165 թվականի տոնակատարության ժամանակ Պասքալիս Կառլոս Մեծ կանոնականացրեց Կառլոս Մեծին։ Պասքալիսը շուտով կորցնում է Բուրգունդիի աջակցությունը, սակայն կայսրը Գերմանիայում հեղափոխություն է անում և սկսում համագործակցել Հենրիի II-ի հետ։
Անհանգստացած է այն բանից, որ Ալեքսանդր III-ը մտադիր է դաշինք կնքել բյուզանդական կայսր Մանուել I-ի հետ, 1166 թվականի հոկտեմբերին Ֆրիդրիխ I Շիկամորուսը սկսեց իր չորրորդ իտալական քարոզարշավը, հույս ունենալով նաև ապահովել Պասքալիս III- ի պահանջը և նրա կնոջ Բեատրիսի թագադրումը՝ որպես Սուրբ Հռոմեական կայսրուհի։ 1167 թվականին Ֆրիդրիխը սկսեց պաշտպանել Անկոնային, որը ճանաչեց Մանուելի հեղինակությունը։ Միևնույն ժամանակ, նրա զորքերը հսկայական հաղթանակ տարան հռոմեացիների դեմ, Մոնտե Պորցիոյի ճակատամարտում Այս հաղթանակով ոգևորվելով Ֆրիդրիխը բարձրացրեց Անկոնայի պաշարումը և շտապեց Հռոմ։ Քանի որ Պասքալիսին աջակցում էր կայսերական բանակ, 1167 թվականի հուլիսի 22-ին Սուրբ Պետրոսի տաճարում նա գահ է բարձրանում, իսկ Ալեքսանդր III-ը փախչում է։ Հաջորդ օրը՝ հուլիսի 30-ին, Ֆրիդրիխը երկրորդ անգամ թագադրվում է Պասքալիս IIIի կողմից։ Երկու օր անց Պասքալիսը նաև թագադրում է Բեատրիսին։ Ցավոք, Ֆրիդրիխի գահակալումը դադարում է համաճարակի (մալարիայի կամ ժանտախտի) անսպասելի բռնկման հետևանքով, որը սպառնում էր ոչնչացնել կայսերական բանակը, և կայսրը ետ է վերադառնում Գերմանիա։ Առանց կայսեր աջակցության Պասքալիսը ամրանում է Տիբեր գետի աջ ափին, որտեղ նա մահանում է քաղցկեղից` սեպտեմբերի 20-ին, 1168 թվականին։ Նրան հաջորդել է Կալիստոս III հակապապը։
Կաթոլիկ եկեղեցին երբեք չճանաչեց Կառլոս Մեծի կանոնականացումը, քանի որ Պասքալիս III-ը հակապապ էր։ 1179 թվականին Լաթերանի երրորդ խորհուրդը չեղյալ է հայտարարել իր բոլոր արարողությունները, ներառյալ կանոնականացումը։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Արտաքին հղումներ ==
«Пасхалий»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
«Пасхалий III» (անգլերեն)։ Encyclopædia Britannica։ Արխիվացված օրիգինալից 2012-05-24-ին։ Վերցված է 2012-02-23 
«Пасхалий III» (անգլերեն)։ Catholic Encyclopedia։ Արխիվացված օրիգինալից 2012-05-24-ին։ Վերցված է 2012-02-23
Փետրվարի 23

Փետրվարի 23, տարվա 54-րդ օրն է։

Տարվա ավարտին մնում է 311 (նահանջ տարիներին՝ 312) օր։


== Դեպքեր ==
1886՝ Չարլզ Մարթին Հոլն առաջին անգամ ստանում է մաքուր ալյումինիում
1893՝ Ռուդոլֆ Դիզելը իր ստեղծած շարժիչի համար ստացավ արտոնագիր
1944՝ Սովետական Միությունում սկսվում է չեչենների և ինգուշների տեղահանությունը դեպի Կենտրոնական Ասիա
1945՝ Ջո Ռոզենտալը նկարել է իր հայտնի Իվոձիմայի վրա դրոշ բարձրացնելը պատմական լուսանկարը
1947՝ ստեղծվեց ISO ստանդարտացման միջազգային կազմակերպությունը
1992՝ XVI Ձմեռային Օլիմպիական խաղերի փակումը (Ալբերվիլ, Ֆրանսիա)


== Ծնունդներ ==
1685 - Գեորգ Ֆրիդրիխ Հենդել, գերմանացի երգահան (մ. 1759)
1840 - Կառլ Մենգեր, ավստրիական տնտեսագետ
1842 - Կոնստանտին Պյատս, Էստոնիայի 1-ին նախագահը (մ. 1956)
1868 - Դյու Բոյս Դյուբուա, ամերիկացի գրող, պատմաբան, սոցիոլոգ
1879 - Կազիմիր Մալևիչ, ռուս նկարիչ (մ. 1935 թ.)
1883 - Կառլ Յասպերս, գերմանացի փիլիսոփա (մ. 1969 թ.)
1893 - Կարապետ Մելիք-Օհանջանյան, հայ բանասեր և արևելագետ (մ. 1970)
1907 - Վիլյամ Հայկազյան, հայ կինոռեժիսոր և սցենարիստ
1928 - Վասիլի Լազարև, ռուս տիեզերագնաց (մ. 1990)
1932 - Արթուր Թարխանյան, հայ ճարտարապետ
1935 - Նարա Շլեպչյան, հայ հաղորդավարուհի, ՀԽՍՀ ժողովրդական արտիստ
1940 - Ծովինար Բեքարյան, գեղանկարիչ
1940 - Երվանդ Պետրոսյան, հայ բանաստեղծ
1944 - Օլեգ Յանկովսկի, ռուս դերասան (մ. 2009 թ.)
1954 - Վիկտոր Յուշչենկո, Ուկրաինայի 3-րդ նախագահը
1983 - Էմիլի Բլանտ, անգլիացի դերասանուհի
1992 - Կազեմիրո, բրազիլացի ֆուտբոլիստ, կիսապաշտպան


== Մահեր ==
1821 - Ջոն Քիթս անգլիացի բանաստեղծ (ծն. 1795)
1855 - Կառլ Գաուս Johann Carl Friedrich Gauß գերմ. մաթեմատիկոս, աստղագետ (ծն. 1777)
1901 - Ստեփան Ոսկանյան, արևմտահայ հրապարակախոս (ծ. 1825)
1955 - Պոլ Լուի Շառլ Մարի Կլոդել Paul Claudel ֆրանս. բանաստեղծ (ծն. 1868)
1975 - Մինաս Ավետիսյան, հայ նկարիչ (ծ. 1928)
1987 - Վազգեն Օվյան, հայ բանաստեղծ, արձակագիր, դրամատուրգ, հրապարակախոս (ծ. 1932 թ.)
2018 - Գեորգի Միրզոև, հայկական արմատներով խորհրդային կոնստրուկտոր


== Տոներ ==
Բրունեյ՝ Ազգային օր
Գայանա՝ Հանրապետության օր
Ռուսաստան՝ Հայրենիքի պաշտպանի օր
Մատե Ֆենվեշի

Մատիաս (Մատե) Ֆենվեշի (հունգ.՝ Fenyvesi "Máté" Máttiás; սեպտեմբերի 19, 1933(1933-09-19), Jánoshalma, Բաչ-Կիշկուն, Հունգարիա - փետրվարի 17, 2022(2022-02-17)), հունգարացի նախկին ֆուտբոլիստ, հանդես է եկել որպես հարձակվող, խաղացել է Հունգարիայի ազգային հավաքականում։ 1963 թվականին նա ճանաչվել է Հունգարիայի լավագույն ֆուտբոլիստ։


== Կարիերա ==


=== Ակումբային կարիերա ===
1948 թվականից մինչև 1951 թվականը նա հանդես է եկել «Յանոշխալմա» ակումբի կազմում։ Դրանից հետո միացել է «Կեչկեմետի» ակումբին, որտեղ խաղացել է մինչև 1953 թվականը։
1953-1957 թվականներին հանդես է եկել «Բուդապեշտ Կինիժենեկ» ակումբի կազմում։


=== Միջազգային կարիերա ===
Հունգարիայի ազգային հավաքականի կազմում Մատե Ֆենվեշին 1954-1966 թվականներին մասնակցել է 76 խաղի և դարձել 8 գոլի հեղինակ։ Թիմի հետ միասին նա դարձել է 1964 թվականի Եվրոպայի առաջնության բրոնզե մեդալակիր։ Բացի այդ, հավաքականի կազմում նա մասնակցել է երեք աշխարհի առաջնություների 1958, 1962 և 1966 թվականներին։


== Ծանոթագրություններ ==


== Արտաքին հղումներ ==
Ֆուտբոլիստի էջը weltfussball.de կայքում (գերմ.)
Շառնո սյուր Էն

Շառնո սյուր Էն (ֆր.՝ Charnoz-sur-Ain), համայնք Ֆրանսիայում՝ Ռոն-Ալպեր երկրամասի Էն գավառում։ Մտնում է Մեկսիմյո կանտոնի կազմի մեջ։ Համայնքի շրջանը Բուրկ ան Բրեսն է։
Համայնքի INSEE կոդ՝ 01088։


== Տեղադրություն ==
Համայնքը տեղակայված է Փարիզից 400 կմ հարավ-արևելք, Լիոն քաղաքից 32 կմ հյուսիս-արևելք, Բուրակ ան Բրես շրջանից 37 կմ դեպի հարավ։
Համայնքի արևելքում հոսում է Էն գետը։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Բնակչություն ==
Համայնքի բնակչությունը 2010 թվականին կազմում էր 911 մարդ։


== Վարչակազմ ==


== Տնտեսություն ==
2010 թվականի տվյալներով 608 աշխատունակ տարիքի մարդկանցից (15-64 տարեկան) 483-ը տնտեսապես ակտիվ էին, 125-ը անգործունակ (Ակտիվության ցուցանիշը — 79,4 %, 1999 թվականին եղել է՝ 79,1 %)։ 483 աշխատունակ բնակիչներից 469-ը աշխատում էին (245 տղամարդ և 224 կին), անաշխատանք էին 14-ը (7 տղամարդ և 7 կին)։
125 անգործունակ մարդկանցից 62-ը աշակերտներ կամ ուսանողներ են, 30-ը թոշակառու, 33-ը անաշխատունակ էին այլ պատճառներով։


== Տեսարժան վայրեր ==
ՈՒսպենիա եկեղեցի(12-րդ դար)։ Պատմական հուշարձան 1925 թվականից։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Шарно-сюр-Эн» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-05-08 
«Шарно-сюр-Эн» (ֆրանսերեն)։ cassini.ehess.fr։ Արխիվացված է օրիգինալից 2014-05-08-ին։ Վերցված է 2014-05-08
Հայոց ցեղասպանության հուշակոթող (այլ կիրառումներ)

Հայոց ցեղասպանության հուշակոթող, կարող է վերաբերել՝

Հայոց ցեղասպանության հուշակոթող (Ալֆորվիլլ)
Հայոց ցեղասպանության հուշակոթող (Կալկաթա, Հնդկաստան)
Հայոց ցեղասպանության հուշակոթող (Հալեպ)
Հայոց ցեղասպանության հուշակոթող (Հայկական մշակույթի կենտրոն, Սանտյագո)
Հայոց ցեղասպանության հուշակոթող (Ռոսարիո, Արգենտինա)
Հայոց ցեղասպանության հուշակոթող (Սանտյագո, Չիլի)
Հայոց ցեղասպանության հուշակոթող (Սիդնեյ, Ավստրալիա)


== Տես նաև ==
Հայոց ցեղասպանություն
Հայոց ցեղասպանության հուշարձանների ցանկ
Հայոց ցեղասպանության հուշարձան (այլ կիրառումներ)
Զաուդհորն (համայնք)

Զաուդհորն (հոլ.՝ Zuidhorn ( արտասանություն)), համայնք Նիդերլանդների Խրոնինգեն մարզում։ Տարածքը 125,62 կմ² է, բնակչությունը՝ 18.397 (2011 թ.)։ Մեկ շնչի տարեկան միջին եկամուտը 12.500 եվրո է։
Շաբ Գողթնեցի

Շաբ Գողթնեցի (նաև՝ Շաբիթ Գողթնեցի, 1-ին դար, Գողթն, Վասպուրական, Մեծ Հայք), հայ նախարար Մեծ Հայքում, Գողթն գավառի տանուտեր, Գողթնեցիների նախարարական տոհմից։


== Կենսագրություն ==
Շաբ իշխանի որդին էր Խոսրովը, թոռը՝ Վահանը, և կինը՝ Նշնան։ Ըստ Ստեփանոս Օրբելյանի պատմության՝ Շաբ իշխանի կառավարման ժամանակ` մ.թ. 1-ին դարի կեսին, Բարդուղիմեոս առաքյալը Պարսկաստանից վերադառնալիս իր աշակերտների հետ գալիս է Ատրպատականով և անցնելով Արաքս գետը՝ մտնում է Սյունիք նահանգի սահմանները, ու սկսում է քարոզել Որդվատ գյուղում, Արևիք գավառում, Բաղքում և Գողթնում։ Տեղացիները, ընդունելով նրա քարոզությունը, մկրտվում են` Բարդուղիմեոս առաքյալի ձեռքով։ Ապա նա կառուցում է եկեղեցի Գողթնի արևմտյան ծայրամասում, մի ժայռի վրա, իրենց կացարանի տեղում։ Եկեղեցու անունը դնում են Տյառնընդառաջ։ Այնուհետև Բարդուղիմեոսը Գողթն գավառի համար վերակացու է նշանակում իր աշակերտներից մեկին՝ Կումսին, ձեռնադրելով նրան եպիսկոպոս, իսկ ինքը գնում է Վանանդ գյուղ (Երնջակ գավառ)։ Որոշ ժամանակ անց մահանում է Կումսին, և տեղացի հավատացյալները չկամենալով առանց առաջնորդի մնալ, իրենց առաջնորդ դարձրին մի օտարականի՝ Բաբելաս անունով։


== Ծանոթագրություններ ==
Արմավիրի թեմ

Արմավիրի թեմը կազմավորվել է Ամենայն հայոց կաթողիկոս Գարեգին Ա Սարգիսյանի՝ 1996 թ. մայիսի 30-ի կոնդակով։ Ընդգրկում է Հայաստանի Արմավիրի մարզը։ Առաջնորդանիստ է համարվում Վաղարշապատի Սուրբ Աստվածածին մայր եկեղեցին։ Թեմի առաջնորդն է Սիոն եպիսկոպոս Ադամյանը (2001-ից)։
Պատմականորեն Արմավիրի թեմի տարածքը, որպես Արարատյան երկրամասի միջուկ, պատկանել է արքունիքին, եկեղեցական վարչատարածքային առումով ընդգրկվել տարբեր եպիսկոպոսությունների (Ամբերդ, Հովհաննավանք, Բջնի) կազմում, իսկ վերջին հարյուրամյակում՝ անմիջականորեն ենթարկվել է Ս. Էջմիածնի Մայր Աթոռին։ Այդպես է եղել նաև վաղ միջնադարում, որի մասին հետաքրքիր վկայություն է պահպանվել 10-րդ դարի մատենագիր Ուխտանեսի Պատմության մեջ։ Վերջինս պատմելով Վրաց Կյուրիոն կաթողիկոսի՝ Հայաստանում կրթվելու և պաշտոնավարելու մասին, նշում է, որ Մովսես Բ Եղիվարդեցի կաթողիկոսը նրան տվել է կաթողիկոսանիստ Դվինի Կաթողիկե եկեղեցու վանահայրությունը և Այրարատյան գավառի եպիսկոպոսությունը։
Արմավիրի թեմի տարածքում են գտնվում Էջմիածնի Սուրբ Հռիփսիմե, Սուրբ Գայանե (VIIդ.) և Շողակաթ (XVIIդ.) վանքերը (ենթարկվում են Մայր աթոռին), ինչպես նաև Այգեշատի Սուրբ Թարգմանչաց (VIIդ.) վանքը, Փարաքարի Սուրբ Մարիամ Աստվածածին, Ամբերդի Սուրբ Թովմաս առաքյալ (XII դ.), Սամաղարի Սուրբ Հարություն (XIII դ.), Սուրբ Պողոս-Պետրոս (XIIIդ.), Արագածի Սուրբ Ստեփանոս, Հովտամեջի Սուրբ Աստվածածին, Հայթաղի Սուրբ Աստվածածին (XIX դ.) և այլ եկեղեցիներ, Արշալույսի Սուրբ Կարապետ, Արմավիրի Սուրբ Դավիթ, Արևաշատի Թուխ Մանուկ, Բաղրամյանի Սուրբ Սարգիս մատուռները։ Թեմի տարածքում գործում են մի քանի կիրակնօրյա դպրոցներ։
Արմավիրի Թեմն ներառում է Արմավիրի մարզի ամբողջ տարածքը՝ 97 համայնքներով, որը ընդգրկում է Էջմիածին, Արմավիր, Մեծամոր, Բաղրամյան քաղաքները շրջակա գյուղերով։ Մարզի բնակչությունը կազմում է ավելի քան 250 հազար մարդ։ Արմավիրի մարզի տարածքը գտնվում է Արարատյան հարթավայրում։ Մարզում հիմնականում զարգացած է գյուղատնտեսությունը։ Մարզի տարածքում գործում են բազմաթիվ կրթա-դաստիարակչական հիմնարկներ, որոնց թվում կան նախադպրոցական, դպրոցական, բարձրագույն ուսումնական հաստատություններ, քոլեջներ, համակարգչային կենտրոններ, որոնք հնարավորություն են տալիս բարձր պահել մարզի կրթական մակարդակը։
Թեմի առաքելության շրջանակներում է ուսումնական հաստատությունների հիմնումն ու զարգացումը։ Արմավիրի թեմը իրականացնում է բազմաթիվ կրթական ծրագրեր, որոնց թվում են կիրակնօրյա դպրոցները, քրիստոնեական դաստիարակության և քարոզչության կենտրոնը, երիտասարդաց միությունը, համակարգչային, անգլերեն լեզվի ուսուցման և կրոնագիտության կենտրոնը։ Կենտրոնների և դպրոցների հիմնական նպատակներն են քրիստոնեական հավատի և բարոյականության սկզբունքների սերմանումը։
Թեմը իրականացնում է սոցիալ-տնտեսական ծրագրեր, ցուցաբերելով նյութական օգնություն սոցիալապես խիստ անապահով ընտանիքներին, կարիքավորներին։
Քոլֆաքս շրջան (այլ կիրառումներ)

Քոլֆաքս շրջան, կարող է վերաբերել՝

Քոլֆաքս շրջան - ԱՄՆ Նեբրասկա նահանգի 93 վարչական միավորներից մեկը
Քոլֆաքս շրջան - ԱՄՆ Նյու Մեքսիկո նահանգի 33 վարչական միավորներից մեկը
Յաղագս է խորհրդոց (5009, Թովմա Աքվինացի)

Թովմա Աքվինացի, Յաղագս է խորհրդոց (5009), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5009 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 21.3x16 չափս։ Ձեռագիրը կազմված է 148 թերթից։ Գրված է միասյուն, նոտրգրով։ Կազմը` ստվարաթուղթ։ Հիշատակարաններ նախագաղափար՝ 111ա, 148բ, (1321, 1525 թթ.):


== Բովանդակություն ==
նաև՝ Ցանկ յաճէմէն առած պղնձեղէն իրաց։
Անուանք դպրոցական աշակերտաց։


== Ծանոթագրություններ ==
Կլարկ (այլ կիրառումներ)

Կլարկ, ամերիկյան ազգանուն։

Ջոն Բեյթս Կլարկ, ամերիկացի տնտեսագետ, սահմանային արտադրողականության տեսության հիմնադիր (1847-1938)։
Ֆրանկ Ուիգլսուորտ Կլարկ, ամերիկացի երկրաքիմիկոս (1847-1931)։
Աստվածածին (այլ կիրառումներ)

Աստվածածին, կարող է վերաբերել՝

Մարիամ Աստվածածին - քրիստոնեության մեջ՝ Հիսուս Քրիստոսի մայրը
Աստվածածին - գյուղ Արևմտյան Հայաստանում, Վանի վիլայեթի Թիմարի գավառում
Աստվածածին - գետակ Կուրի ավազանում, Դեբեդի աջակողմյան վտակը
Ջինջառ

Ջինջառը, սպիտակ ձյունանման նստվածք է, որն առաջանում է ծառերի և թփերի ճյուղերին, փշատերևների, հաղորդալարերի, մետաղալարե ցանկապատերի և այլ բարակ առարկաների, ինչպես նաև առարկաների ելուստների, անկյունների և եզրերի վրա։


== Առաջացումը ==
Այն առաջանում է սառնամանիքային մառախլապատ եղանակին, իսկ ուժեղ սառնամանիքների դեպքում` նաև պարզկա եղանակին։ Ուժեղ քամիները հեշտությամբ կարող են տանել առաջացող ջինջառը։ Ջինջառի նստվածքը կարող է լինել շատ զգալի, հատկապես լեռնային անտառներում։ Ջինջառ կարող է առաջանալ օրվա տարբեր ժամերին, ընդ որում հորիզոնական մակերևույթների` աննշան քանակությամբ։ Ջինջառը, ինչպես պինդ նստվածք, կարող է դիտվել արհեստականորեն ստեղծված պայմաններում պատուհանի ապակիներին, պատերին, առաստաղին և այլն։


== Տեսակները ==


=== Բյուրեղային ===
Ոչ ուժեղ սառնամանիքների (-2--7 °C և երբեմն ավելի ցածր) դեպքում ջինջառն առաջանում է մառախուղի գերսառած կաթիլների` առարկաներին սառել-կպչելու հետևանքով։ Մառախուղի կաթիլներն առարկաներին հպվելիս այնքան արագ են սառում, որ չեն հասցնում կորցնել իրենց ձևը և առաջացնում են աչքով չտարբեվող սառցային հատիկներից բաղկացած ձյունանման սառցակալում։ Այդպիսի ջինջառն աճում է առավելապես առարկաների հողմակողմ մասում և, երբեմն հասնելով մեծ չափերի, պատճառ է դառնում տարբեր տեսակի ավերածությունների առաջացման։ Օրինակ, ծառերի ճյուղերի կոտրատում, հաղորդալարերի վնասում։ Օդի ջերմաստիճանի աճման և մառախուղի կաթիլների խոշորանալու ժամանակ ջինջառի խտությունն աճում է և այն աստիճանաբաչր անցնում է մերկասառույցի։


=== Հատիկավոր ===
Ավելի ուժեղ սառնամանիքների (-11–25 °C և երբեմն ավելի ցածր) դեպքում ջինջառը սառույցի բարակ կառուցվածք ունեցող, բյուրեղներից կազմված սպիտակ տեղումի տեսք ունի։ Ծառերի ճյուղերի, մետաղալարերի և այլնի վրա նստելիս ջինջառն ունենում է շարանների (ծաղկաշղթաների) ձև, որոնք հեշտությամբ թափվում են ցնցումներից։ Այդպիսի ջինջառը հաճախ առաջանում է գիշերային ժամերին, երբ երկինքը պարզկա է կամ ամպերը բարակ են, կամ եղանակը հանդարտ է և նկատվում է մառախուղ։ Այդ պայմաններում ջինջառի բյուրեղները գոյանում են մառախուղի կաթիլների գոլորշացումից առաջացած ջրային գոլորշիների անմիջապես սառույց դառնալուց (սուբլիմացիա)։ Առանձին, առավելապես շատ ուժեղ սառնամանիքների (-30 °C-ից ցածր) դեպքում բյուրեղային ջինջառը կարող է գոյանալ առանց մառախուղի` ի հաշիվ օդի մեջ եղած ջրային գոլորշիների։


== Ծանոթագրություններ ==


== Աղբյուրներ ==
Թ. Գ. Վարդանյան, Վ.Գ. Մարգարյան, Օդերևութաբանություն և կլիմայագիտություն, Երևան, 2014 թ.:
Գ. Ա. Ալեքսանդրյան, Օդերևութաբանություն և կլիմայագիտություն, Երևան, 1980 թ.:
Պեռիլա

Պեռիլա (էստ․՝ Perila), գյուղ Էստոնիայի Հարյումաա նահանգի Ռաասիկու շրջանում։
2011 թվականի տվյալներով գյուղում բնակվում էր 102 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մամադաղա Հուսեյնով

Մամադաղա Հյուսեյնաղա օղլու Հուսեյնով (ադրբ.՝ Məmmədağa Hüseynağa oğlu Hüseynov, փետրվարի 8, 1929(1929-02-08), Բաքու, ԱԽՖՍՀ, ԽՍՀՄ - հունվարի 20, 2002(2002-01-20)), ադրբեջանցի նկարիչ, Ադրբեջանի Հանրապետության ժողովրդական նկարիչ (2000)։


== Կենսագրություն ==
Մամադաղա Հուսեյնովը ծնվել է 1929 թվականի փետրվարի 8-ին Բաքվում։ 1949 թվականին ընդունվել է Կինեմատոգրաֆիայի համամիութենական պետական ​​ինստիտուտի գեղարվեստի ֆակուլտետ։
1955 թվականին ավարտելուց հետո նա վերադարձել է Բաքու և սկսել իր ստեղծագործական գործունեությունը «Ադրբեջանֆիլմ»-ում։ Նա ղեկավարել է մոտ 20 ֆիլմերում որպես նկարիչ։ Նա ակտիվ մասնակցություն է ունեցել Ադրբեջանի մշակութային կյանքին։ Նա Ադրբեջանում և արտերկրում անցող ցուցահանդեսների մասնակից է։
2000 թվականի դեկտեմբերի 18-ին նրան շնորհվել է Ադրբեջանի Հանրապետության ժողովրդական նկարչի կոչում։ Մամադաղա Հուսեյնովը մահացել է 2002 թվականի հունվարի 20-ին 72 տարեկան հասակում։


== Մրցանակներ ==
Ադրբեջանական ԽՍՀ վաստակավոր նկարիչ - 23 դեկտեմբերի, 1976 թ.,
Ադրբեջանի Հանրապետության ժողովրդական նկարիչ - 18 դեկտեմբերի, 2000 թ.։


== Ֆիլմագրություն ==
Ասիֆ, Վասիֆ, Ագասիֆ (ֆիլմ, 1983),
Գարնանային պարեր (ֆիլմ, 1962),
Երկու մարդ մեկ թաղամասից (ֆիլմ, 1957),
Մեր Ջաբիշ ուսուցիչը (ֆիլմ, 1969),
Մեր փողոցը (ֆիլմ, 1961),
Մեծ աջակցություն (ֆիլմ, 1962),
Ճակատամարտ լեռներում (ֆիլմ, 1967),
Որտե՞ղ է Ահմեդը (ֆիլմ, 1963),
Լրացուցիչ հետք (ֆիլմ, 1981),
Հանդիպում (ֆիլմ, 1955),
Ժողովրդի տաղանդներ (ֆիլմ, 1967),
Ստվերները սողում են (ֆիլմ, 1958 թ.),
Խորթ մայր (կինոնկար, 1958),
Կյանքի էջեր (կինոնկար, 1974),
Առավոտ (կինոնկար, 1960),


== Ծանոթագրություններ ==
Վիիռա (գյուղ, Լուունյա շրջան)

Անվան այլ կիրառումների համար տե՛ս՝ ՎիիռաՎիիռա (էստ․՝ Viira), գյուղ Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալեքսանդր ՄաքՆիկոլ

Ալեքսանդր «Ալեքս» ՄաքՆիկոլ (անգլ.՝ Alexander MacNicoll, 1990, Հանտերդոն շրջան, Նյու Ջերսի, ԱՄՆ), ամերիկացի դերասան։


== Կարիերա ==
Դերասանական կրթությունը ստացել է Փենսիլվանիայի Դեսեյլս համալսարանում։ 2013 թվականից սկսած նկարահանվում է ամերիկյան հեռուստասերիալներում և ֆիլմերում։ 2014 թվականից «Ակնհայտ» ֆիլմումմարմնավորել է երկրորդական Քոլթոնի կերպարը։ 2017 թվականին «13 պատճառ՝ ինչու» հեռուստասերիալում կատարել է Փիթեր Սթենդալի կերպարը։ 2019 թվականին Նեթֆլիքսի բնօրինակ «Հասարակությունը» հեռուստասերիալում կատարել է Լյուք Հոբլուքի դերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Էնֆիլդ (Լոնդոնի շրջան)

Անվան այլ կիրառումների համար տե՛ս՝ Էնֆիլդ (այլ կիրառումներ)
Էնֆիլդը (անգլ.՝ Enfield), Լոնդոնի ամենահյուսիսային բորոն է։ Բորոյի արևելյան մասով հոսում է Լի գետը։ Տարածքը 82,20 կմ², իսկ բնակչությունը՝ 294 900 մարդ։ Բորոն բաժանված է 21 ընտրական շրջանների։ Այստեղ են ծնվել Ադելը, Էմի Ուայնհաուզը, Լի Հանտը, Միշել Ռայանը
Հռոմեական կայսրության ժամանակ Էնֆիլդը միացած է եղել Լոնդինիումին և գտնվել է «հռոմեական ճանապարհի» վրա, որը միացրել է Լոնդոնը Յորքին։


== Հղումներ ==
Քաղաքի պաշտոնական կայքը
Էնֆիլդի մասին տեղեկատվական կայք Archived 2012-02-12 at the Wayback Machine.
Բորոյի քարտեզը
Ջրակուսի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Ջրակուս գյուղի պատմության և մշակույթի հուշարձանների ցանկը։ Ցանկում ներառված է ընդամենը 3 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Սեմակովկա

Սեմակովկա (ուկրաիներեն՝ Сімаківка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Սեմակովկա գյուղում բնակվում էր 569 մարդ։ Բնակավայրը զբաղեցնում է 4383 կմ² տարածք։ Բնակչության խտությունը կազմում էր 129,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեմո Առնոլդ

Ռեմո Առնոլդ (հունվարի 17, 1997(1997-01-17), Knutwil)՝ շվեյցարացի ֆուտբոլիստ, կիսապաշտպան։ Ներկայումս հանդես է գալիս շվեյցարական «Լյուցերն» ակումբոոմ։


== Ակումբային կարիերա ==
Առնոլդը Լյուցերնի ակադեմիա տեղափոխվեց 12 տարեկանում։ 2014 թվականից հանդես էր գալիս երկրորդ թիմում, որտեղ անցկացրել է տասնհինգ հանդիպում։ 2015/2016 մրցաշրջանից հետո հրավիրվել է գլխավոր թիմի կազմ։ 2015 թվականի սեպտեմբերի 27-ին նշել է նորամուտը Շվեյցարիայի առաջնությունում՝ Ցյուրիխի դեմ խաղով, դուրս գալով հիմնական կազմում և անցկացնելով խաղադաշտում ողջ հանդիպումը։ Իր առաջին մրցաշրջանում նա անցկացրել է յոթ հանդիպում, չառանձնանալով ոչ մի անգամ։


== Ազգային կարիերա ==
Առնոլդը բոլոր երիտասարդական հավաքականներում հանդիսանում էր հիմնական կազմի խաղացող։ Հավաքականի կազմում մասնակցել է Եվրոպայի առաջնությունների մի քանի ընտրական փուլերին, սակայն եզրափակիչ փուլ դուրս չի եկել ոչ մի անգամ։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Կառլ Այկան

Կառլ Ցելիան Այկան (անգլ.՝ Carl Celian Icahn, փետրվարի 16, 1936(1936-02-16), Far Rockaway, Քուինս, Նյու Յորք, Նյու Յորք, ԱՄՆ), ամերիկացի գործարար, ֆինանսիստ և բիզնես ծրագրեր մշակող, շուկայագետ, որի կարողությունը 2014 թվականին գնահատվել է 24.5 մլրդ ԱՄՆ դոլար։ (Ըստ Ֆորբսի ցուցակի՝ 25-րդ տեղն է  զբաղեցրել 2012 թվականին)։


== Կենսագրություն ==
Կառլը ծնվել է Բրուքլինում՝ հրեաների ընտանիքում և մեծացել է Նյու Յորքի Բեյսուոտեր շրջանի Քուինս թաղամասում՝ (անգլ․՝ Bayswater, Queens)։ Սովորելով փիլիսոփայություն՝ Կառլը բակալավրի աստիճանը ստացել է Փրինսթոնի համալսարանում (1957 թվական),անուհետև ընդունվել է Նյու Յորքի համալսարանին կից բժշկական դպրոց, որտեղից դուրս է մնացել՝ դիպլոմ չստանալով։ Այնտեղ երկու տարի սովորելուց հետո անցել է պարտադիր ծառայության, վեց ամիս ծառայել ցամաքային ուժերի ռազմաբժշկական կենտրոնում։
Այկանը 1961 թվականին Ուոլ Սթրիթ է եկել «Dreyfus & Company» ընկերության ստաժորով։ Մի քանի տարի Ուոլ սթրիթում աշխատելուց հետո բացել է սեփական բրոքերային ընկերությունը։
1980-ական թվականներին, ինչպես շատերը, Կառլը նույնպես սկիզբ է դրել իր բազմամիլիարդանոց կարողությանը ֆինանսիստ Մայքլ Միլկենի «աղբային պարտատոմսերի շուկայի» միջոցով։ Այկանը համարվում է առաջիններից մեկը, որը սկսել է մասնագիտանալ գրինմեյլում՝ իրեն անվանելով ակտիվիստ և բաժնետերերի շահերի պաշտպան։
1999 թվականին Այկանը իր «Icahn Family Foundation»-ի կողմից 20 մլն ԱՄՆ դոլար Է հատկացրել Փրինսթոնի համալսարանում (Կառլ Այկանի ալմա մատեր) գենոմիկայի նոր լաբորատորիայի հիմնադրման համար։ 2004 թվականին հիմնադրել է «Icahn Capital» հեջ ֆոնդեր հիմնադրամը, 2011 թվականին փակել է այն կողմնակի ներդրողների համար և գումարը վերադարձրել իր հաճախորդներին։ 2007 թվականի գարնանը իր« American Real Estate Partners LP» ընկերության հիման վրա Կառլ Այկանը ստեղծել է «Icahn Enterprises L.P.»-ը։ 2012 թվականին Այկանը մոտ 200 մլն դոլար է նվիրաբերել իր պատվին վերանվանված «Icahn School of Medicine at Mount Sinai» բժշկական դպրոցին։
ԱՄՆ նորընտիր նախագահ Դոնալդ Թրամփը 2016 թվականի դեկտեմբերին Կառլ Այկանին առաջադրել է նախագահի՝ բիզնեսի կարգավորման բարեփոխումների վերաբերյալ հարցերով հատուկ խորհրդականի պաշտոնում։ Այդ պաշտոնը չի ենթադրել ձևական մասնակցություն կառավարությունում, հետևաբար Այկանը կարող է պահպանել իր բիզնեսը։
2016 թվականի հունվարի 30-ին Այկանը 1 մլն ԱՄՆ դոլար է նվիրաբերել Այովա նահանգի Դե Մոյն քաղաքում ԱՄՆ վետերանների խմբերին։ Միջոցների հավաքմամբ զբաղվել է Դոնալդ Թրամփը։


== Անձնական կյանք ==
1979 թվականին Այկանը ամուսնացել է Լիբա Տրեդժելի հետ, որը բալետի պարուհի էր Չեխոսլովակիայից։ Նրանք  բաժանվել են 1993 թվականին, պաշտոնապես դատարանով՝ 1999 թվականին։ Այդ 6 տարիների ընթացքում Լիբան ձգտում էր անվավեր ճանաչել մինչամուսնական համաձայնագիրը, որը նա ստորագրել էր և նաև այն, որ մինչև ամուսնությունը հղի էր։ Ի սկզբանե Լիբան պայքարում էր Այկանի հետ տարեկան մոտ 1,5 մլն դոլար առաջարկելու պատճառով, այն դեպքում, երբ այն ժամանակ նա արդեն միլիարդատեր էր, բայց, ի վերջո, կողմերը համաձայնության են եկել այնպիսի գումարի շուրջ։ Նրանք ունեն երկու երեխա։
1999 թվականին Այկանն ամուսնացել է իր վաղեմի օգնականուհու, նախկին բրոքեր Գեյլա Գոլդենի հետ։


== Ծանոթագրություններ ==


== Արտաքին հղումներ ==
Օլեգ Մակարով՝ Փիլիսոփա, ներդրող, բարեգործ։ Հոդված այն մասին, թե ինչպես է Կառլ Այկանը վաստակել իր 16,7 մլրդ դոլարը РБК
Թորգոմ Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Թորգոմ Թորոսի Խաչատրյան  (ծն. 23.9 (6.10).1908, գյուղ Շատեան, Կարսի նահանգ - 1980), հայ սովետական մեխանիկ։ Տեխնիկական գիտությունների դոկտոր (1947), պրոֆեսոր (1948)։ ՀՍՍՀ գիտության վաստակավոր գործիչ (1961)։ 1932 թվականին ավարտել է Երևանի Կարլ Մարքսի անվան պոլիտեխնիկական ինստիտուտը։ 1939 թվականից նույն ինստիտուտի տեսական մեխանիկայի ամբիոնի վարիչն է եղել։ 1954-1959 թվականներին եղել է Երևանի պոլիտեխնիկական ինստիտուտի գիտական և ուսումնական գծով պրոռեկտորը։ Աշխատանքները վերաբերում են առաձգական կոր ձողերի, սալերի ու թաղանթների հավասարակշռության, տատանումների և կայունության հարցերին։


== Ծանոթագրություններ ==
Նովոտրոևկա (այլ կիրառումներ)

Նովոտրոևկա, կարող է վերաբերել՝

Նովոտրոևկա - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Նովոտրոևկա - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Նովոտրոևկա - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Իշամեղուների և թագավորների մասին

Իշամեղուների և թագավորների մասին (ռուս.՝ Про шмелей и королей), խորհրդային մուլտֆիլմ, որը նկարահանվել է ռեժիսոր Ալեքսանդր Գորլենկոյի կողմից, «Սոյուզմուլտֆիլմ» ստուդիայում, 1984 թվականին, Կազիս Սայայի հեքիաթի մոտիվներով։ Մուլտֆիլմի երաժշտությունը կատարել է Վլադիմիր Նազարովի ֆոլկլորային համույթը։


== Սյուժե ==
Մուլտֆիլմում կա սյուժետային երկու գիծ։ Դրանց հերոսներն անփոփոխ են, բացառությամբ թագավորի։
Առաջին սյուժետային գիծ։
Կառապանը հանգիստ քշում է ձին, որն ամրացված է թագավորին տանող սայլին։ Հանկարծ ձիու ականջի մեջ հայտնվում է իշամեղուն և սկսում է թռչկոտել և ինչ-որ բաներ պատմել։ Անկառավարելի սայլը բախվում է սյունին։ Թագավորը դրա համար մեղադրում է կառապանին և ուժեղ ձգում նրա ականջը։ Կառապանը գոռալով փախչում է։ Նա զայրացած էր և այդ պատճառով չի համաձայնվում հարևանների հետ զբոսնել և վերադառնում է տուն` կնոջ մոտ։ Մի փոքր բանի պատճառով կառապանը նախատում է նրան։ Իր զայրույթը կինը թափում է շան վրա։ Իսկ շունը իր զայրույթը թափում է աքաղաղի վրա։ Աքաղաղը զայրանում է կատվի վրա։ Կատուն զայրանում է մկան վրա, իսկ մայր մուկը որի մկնիկին կերել է կատուն, հրամայում է իր երկու երեխաներին, որպեսզի ուտեն մեղուների ողջ մեղրը։
Երկրորդ սյուժետային գիծ։
Ամեն ինչ կրկնվում է մինչև սայլի կոտրվելը։ Նոր թագավորն ընդհանրապես չի բարկանում կառապանի վրա և ազատ է արձակում նրան։ Տեսնելով իր հարևաններին` ուրախ կառապանը համաձայնվում է զբոսնել նրանց հետ։ Երբ վերադառնում է տուն, կինը քիչ է մնում խփի հարբած ամուսնուն, բայց ամուսինը կարողանում է հանդարտեցնել կնոջը։ Կինն անպետք ուտելիք է բերում։ Ամուսինն ուտելիքը տալիս է շանը։ Վերջինս ուտելիքն առաջարկում է աքաղաղին, բայց նա կերը տալիս է հավին, իսկ կինը կերակրում է կատվին, որը շատ լավ տրամադրություն ունի և համբուրում է մայր մկանը։ Մկնիկները նորից թույլտվություն են խնդրում ուտելու մեղուների մեղրը, բայց նրանց մայրը չի թողում, քանի որ մեղուները փոշոտում են բույսերը, որոնք ուտում են կովերը` դրա հաշվին կաթ տալով, որն էլ խմում է կատուն։


== Հեղինակներ ==
Հեղինակները ներկայացված են ըստ մուլտֆիլմի լուսագրերի։


== Փառատոններ և մրցանակներ ==
1984 թվական` Արևելյան երկրների կինոփառատոնի դիպլոմ (Աշխաբադ)։


== Մուլտֆիլմի մասին ==


== Ծանոթագրություններ ==


== Արտաքին հղումներ ==
«Իշամեղուների և թագավորների մասին» «Հայրենական կինոյի հանրագիտարան» կայքում
 «Իշամեղուների և թագավորների մասին»
Փառեն Ա Աշտիշատցի

Փառեն Ա Աշտիշատցի (4-րդ դար, Աշտիշատ, Տարոն, Տուրուբերան, Մեծ Հայք - 352), հայոց կաթողիկոս 348-352 թվականներին։ Աղբիանոսյանների տոհմից։ Հայոց թագավոր Տիրանի օրոք Արշակունիների և Գրիգոր Լուսավորչի հայրապետական տոհմի միջև հարաբերությունների սրումից և Հուսիկ Ա Պարթևի սպանությունից հետո, որոշ նախարարներ փորձել են կաթողիկոս ընտրել Գրիգոր Լուսավորչի աշակերտ Դանիել ասորի եպիսկոպոսին։ Սակայն կենտրոնացված իշխանության կողմնակիցներ Վասակ Մամիկոնյանը, Մեհենդակ Ռշտունին, Անդովկ Սյունին, Արշավիր Կամսարականը սպանել են Դանիելին և կաթողիկոս ընտրել Փառեն Ա Աշտիշատցուն։ Հայոց արքունիքին հավատարիմ Փառենը համագործակցել է Արշակունիների հետ՝ կենտրոնացված ուժեղ թագավորության ստեղծման գործում։


== Ծանոթագրություններ ==
Վիռսնա

Վիռսնա (էստ․՝ Võrsna), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տնտեսական ճգնաժամ Վրաստանում (2008—2010)

Տնտեսական ճգնաժամ Վրաստանում, 2008-2010 թվականների տնտեսական ճգնաժամ Վրաստանում, որ տեղի է ունեցել համաշխարհային տնտեսական ճգնաժամի ընթացքում։


== Ճգնաժամի ընթացք ==
2008 թվականի սկզբից զարգացում ապրած համաշխարհային տնտեսական ճգնաժամն անդրադարձավ Վրաստանի տնտեսության վրա ևս։ 2008 թվականի գարնանից խնդիրներ առաջացան ֆինանսական ռեսուրսների հետ, անկում ապրեց ներդրումային ակտիվությունը, կրճատվեց պահանջարկը։
2008 թվականի հոկտեմբերին արևմտյան երկրները Վրաստանին հատկացրին 4,5 միլիարդ դոլար ֆինանսական օգնություն, որից 2,5 միլիարդը՝ որպես երկարաժամկետ պարտք, իսկ 2 միլիարդը՝ գրանտ։ Որոշ փորձագետների կարծիքով՝ այդ օգնությունը հիմնական դեր խաղաց Վրաստանում տնտեսության կոլապսը կանգնեցնելու նպատակով։
2008 թվականի տվյալներով՝ ՀՆԱ-ն ավելացել է 2,1 %-ով, ուղղակի ներդրումների թիվը նվազել է 22 %-ով (մինչև 1,564 միլիարդ դոլար)։ 2009 թվականի առաջին երեք քառորդների ընթացքում ստացվել է 505,2 միլիոն դոլար ուղղակի արտասահմանյան ներդրում։
2009 թվականի արդյունքներով՝ ՀՆԱ-ն նվազել է 7 %-ով, ինչը ՀՆԱ-ի վատագույն ցուցանիշներից մեկն էր աշխարհում։ Արդյունաբերական արտադրությունն այդ տարվա ընթացքում անկում ապրեց 8,5 %-ով։


== Ծանոթագրություններ ==
Պրոլյոտնոե

Պրոլյոտնոե (ուկրաիներեն՝ Пролітне, Ղրիմի թաթարերեն՝ Prolötnoye), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
Չճշտված տվյալներով Պրոլյոտնոե գյուղում բնակվում էր 79 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8984) Դերևյանկո

(8984) Դերևյանկո (անգլ.՝ Derevyanko), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,65304 ա. մ., առավելագույնը մոտենում է 2,0161 ա. մ. հեռավորության վրա և հեռանում 3,29 ա. մ.։ Արեգակի շուրջ մեկ ամբողջական պտույտ է կատարում 1578,39 երկրային օրվա ընթացքում, իր ուղեծրով շարժվելով միջինում 0,228081 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8984) Դերևյանկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տարանտասկա

Տարանտասկա (իտալ․՝Tarantasca)՝ կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 2027 մարդ (2008 թվականի տվյալներով)։ Բնակչության խտությունը 169 մարդ/կմ²։ Տարածքը՝ 12 կմ²։ Փոստային ինդեքս՝ 12020։ Հեռախոսային կոդ՝ 0171։
Բնակավայրի հովանավորն է համարվում սուրբ Սան Բերնարդոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0171 931921
Էլեկտրոնային հասցե։ tarantasca@ruparpiemonte.it
Պաշտոնական կայք։ http://www.comunetarantasca.cn.it/ Archived 2010-06-22 at the Wayback Machine.


== Արտաքին հղումներ ==
http://www.comunetarantasca.cn.it/ Archived 2010-06-22 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վերխնիե Սիրի

Վերխնիե Սիրի (ռուս.՝ Верхние Сиры, խակ.՝ Ӧлен Чазы), գյուղ Ռուսաստանի Խակասիա հանրապետության Տաշտիպսկի շրջանի կազմում։
Բնակչությունը վերջին գրանցված տվյալներով կազմում էր 231 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոկաչիի շրջան

Լոկաչիի շրջան (ուկրաիներեն՝ Локачинський район), շրջան Ուկրաինայի Վոլինի մարզում։
Ստեղծվել է 1944 թվականին։ Վարչական կենտրոնը՝ Լոկաչի։


== Աշխարհագրություն ==
Շրջանի տարածքի մակերեսը կազմում է 712 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 25386 մարդ։ Բնակչության խտությունը կազմում էր 35,65 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Անաստաս Փիրուզյան

Անաստաս Լևի Փիրուզյան (հունվարի 20, 1963(1963-01-20), Մոսկվա, ԽՍՀՄ), հայ մաշկաբան, բժիշկ։ Բժշկական գիտությունների դոկտոր (2005 թ.), պրոֆեսոր։


== Կենսագրություն ==
Անաստաս Փիրուզյանը ծնվել է 1963 թվականին Մոսկվայում, Լև և Էլեոնորա Փիրուզյանների ընտանիքում։ 1986 թվականին ավարտել է Մոսկվայի Ն. Ա. Սեմաշկոյի անվան բժշկական ստոմատոլոգիական ինստիտուտի բուժական ֆակուլտետը։ 1991 թվականից եղել է ՌԴ ԲԳԱ կենտրոնական կլինիկական հիվանդանոցի մաշկաուռուցքաբանության և լազերային վիրաբուժության բաժանմունքի բարձրակարգ բժիշկ-մաշկաբան, 2004 թվականից, միաժամանակ՝ դեղաբանության ֆիզքիմիական հիմնախնդիրների տեսության կենտրոնի գլխավոր գիտաշխատող, ՌԴ բժշկական գիտությունների հետդիպլոմային կրթության ակադեմիայի դասախոս։ Վերապատրաստվել է Ավստրիայի, Անգլիայի, Հունգարիայի, Ֆինլանդիայի, ԱՄՆ-ի մասնագիտական կլինիկաներում։
Աշխատանքները վերաբերում են կոսմետոլոգիական միջոցների, դեղանյութերի փորձարարական հետազոտություններին։ Հեղինակ է ուսումնամեթոդական ձեռնարկների։


== Մրցանակներ ==
Լանցետ մրցանակի դափնեկիր (2014 թ.), արժանացել է «Ոսկե լանցետ» արձանիկի՝ որպես լավագույն մաշկաբան
Ռուսաստանի պլաստիկ վերականգնողական և էսթետիկ վիրաբույժների միության անդամ


== Ծանոթագրություններ ==
Շիրի Ուիլսոն

Շիրի Ժուլյեն Ուիլսոն (անգլ.՝ Sheree J. Wilson, դեկտեմբերի 12, 1958(1958-12-12), Ռոչեսթեր (Մինեսոտա), Մինեսոտա, ԱՄՆ), ամերիկացի դերասանուհի և պրոդյուսեր, առավել հայտնի է «Դալլաս» (1986-1990) հեռուստասերիալում Էյփրիլ Սթիվենս Յուինգ և «Ուոքեր՝ Տեխասի ռենջեր»-ում՝ (1993-2001) Ալեքս Կեխիլով դերերով։


== Վաղ տարիներ ==
Շիրի Ժուլեն Ուիլսոնը ծնվել է Մինեսոտա նահանգի Ռոչեսթեր քաղաքում, ինը տարեկան հասակում տեղափոխվել է Կոլորադո, որտեղ ավարտել է Բոուլդերում Կոլորադոյի համալսարանը։


== Կարիերա ==
Ուիլսոնը իր կարիերան սկսել է որպես մոդել՝ նկարահանվելով գովազդներում և նորաձևության ամսագրերի համար։ Երեք տարի մոդել աշխատելուց հետո, Ուիլսոնը տեղափոխվել է Լոս-Անջելես, որտեղ առաջնաելույթ է ունեցել «Հանցագործության ալիք» կինոֆիլմում։ Հաջորդ տարի նա նկարահանվել է «Ուսանողական արձակուրդներ» ֆիլմի գլխավոր դերում, նաև հայտնվել է մի քանի հեռուստաֆիլմերում։ Նրա առաջին կանոնավոր հեռուստատեսային դերն է դարձել «Մեր ազնիվ ընտանիքը» սերիալը, որը փակվել է 1986 թվականի սկզբին՝ առաջին եթերաշրջանից հետո։
1986 թվականին Ուիլսոնը ստացել է Էյփրիլ Սթիվենսիի՝ խելացի, հարուստ և ճակատագրական կնոջ դերը հայտնի «Դալլաս» հեռուստասերիալում։ Չնայած ի սկզբանե պրոդյուսերները մտադիր էին իրենց հերոսուհուն ներկայացնել որպես չարագործ, բայց սյուժեի զարգացման ընթացքում նրա բնավորությունը բավականին փոխվել է։ Վերջիվերջո Էյփրիլը դարձել է Բոբի Յուինգի երկրորդ կինը, ինչպես նաև վերջին եթերաշրջանների գլխավոր հերոսուհին։
Ուիլսոնը նկարահանվել է «Դալլաս»-ի հետագա հինգ եթերաշրջաններում, մինչ 1990-1991-ի եթերաշրջանի կեսից, որոնք եզրափակչային էին սերիալի համար, ստիպված էր հեռանալ հղիության պատճառով։ Նրա կերպարին սպանել էր Սյուզան Լուչին՝ Բոբի և Էիյփրիլի մեղրամսի ժամանակ։ Դա Ուիլսոնին բերել է Սերիալների դայջեսթ մրցանակ՝  մահվան լավագույն տեսարանի համար։ 1988-1991 թվականներին նա չորս անգամ առաջադրվել է այդ մրցանակին այլ կատեգորիաներում։
1933 թվականին Շիրի Ուիլսոնը վերադարձել է հեռուստատեսություն՝ «Ուոքեր՝ Տեխասի ռենջեր» սերիալի գլխավոր կանացի դերով՝ Չակ Նորիսի հետ միասին։ Նա նկարահանվել է սերիալում մինչև եզրափակիչը՝ 2001 թվականը։ 1994 թվականին նա նորից նկարահանվել է Չակ Նորիսի հետ միասին «Դժոխքի ծնունդ» ֆիլմում, իսկ հետո կրկնել է իր դերը «Ուոքեր։ Փորձություն կրակով» հեռուստաֆիլմում։ Հետագա տարիներին Ուիլսոնը էկրաններին հազվադեպ է հայտնվել, հիմնականում պարբերաբար նկարահանվել է անկախ և հեռուստատեսային ֆիլմերում, որոնց պրոդյուսերը եղել է հենց ինքն։


== Անձնական կյանք ==
Ուիլսոնը ամուսանլուծված է, ունի երկու երեխա։ Ապրում է Մարինա-դել-Ռեյում՝ Կալիֆորնիա նահանգում, իր երեխաների հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Շիրի Ուիլսոն (անգլ.) Internet Movie Database կայքում
Հրանտ Մարգարյան (թատերագիր)

Անվան այլ կիրառումների համար տե՛ս՝ Հրանտ Մարգարյան (այլ կիրառումներ)Հրանտ Մանուկի Մարգարյան (հոկտեմբերի 6, 1938(1938-10-06), Բասրա, Իրաք), հայ թատերագիր, ռեժիսոր, բանաստեղծ, քիմիկոս։ Քիմիական գիտությունների դոկտոր (1971), պրոֆեսոր (1994)։


== Կենսագրություն ==
Հրանտ Մարգարյանը ծնվել է 1938 թվականին Իրաքի Բասրա քաղաքում։ 1966 թվականին ավարտել է Սթիվենսի ինստիտուտի (ԱՄՆ) տեխնոլոգիական քոլեջը։ 1971 -1972 թվականներին եղել է Կոլումբիայի համալսարանի գիտաշխատող, 1994-2005 թվականներին՝ Նյու Յորքի նահանգային համալսարանի դասախոս, 1967 թվականից՝ Նյու Յորքի Համազգային թատերախմբի հիմնադիր-ղեկավար։
Թատերգությունները նվիրված են ամերիկահայ ժամանակակից կյանքի ազգային և հոգեբանական խնդիրների։


== Բեմադրություններ ==


== Երկեր ==


=== Թատերգություններ ===
«Վազեմ... չուշանամ» («Բագին», 1994)
«Ուղեւորը» (2004)
«Երբ արեւը կը լռէ» (2005)


=== Բանաստեղծությունների ժողովածու ===
«Ենթաեսէն փշրուած» (2004)


=== Ճամփորդական հուշագրությունների ժողովածու ===
«Քարաձայն պատարագ» (անգլերեն, հայերեն, 1997)


== Պարգևներ ==
Համազգայինի «Ոսկե մեդալ» (1980)
Մեծի Տանն Կիլիկիո կաթողիկոսության Սուրբ Մեսրոպ Մաշտոց մեդալ (1987)
Հայաստանի գրողների միության «Լավագույն դրամատուրգ» մրցանակ (1992)


== Ծանոթագրություններ ==
Համո Ամիրխանյան

Համո Ազիզի Ամիրխանյան (մայիսի 10, 1906(1906-05-10), Մաշտակ - նոյեմբերի 16, 1986(1986-11-16), Բաքու, Ադրբեջանական ԽՍՀ, ԽՍՀՄ), հայ գրականագետ, լրագրող, բանասիրական գիտությունների թեկնածու, ԽՍՀՄ գրողների միության անդամ 1941 թվականից։


== Կենսագրություն ==
Ծնվել է Արևմտյան Հայաստանի Վասպուրական նահանգի Հայոց ձոր գավառի Մաշտակ գյուղում։ Ապրել ու դաստիարակվել է մանկատներում։ 1923-1925 թվականներին որպես գործավար աշխատել է Հայաստանի լուսժողկոմատում։ 1925 թվականին եղել է Երևանի Երիտասարդական ակումբի վարիչը և ԼԿԵՄ Երևանի կոմիտեի ագիտացիայի բաժնի վարիչի տեղակալը, 1927-1929 թվականներին՝ Նոր Բայազետի և Էջմիածնի լուսավորության աշխատողների արհմիության գավառային կոմիտեի պատասխանատու քարտուղար, իսկ 1929-1931 թվականներին՝ ՀԼԿԵՄ Կենտկոմի ագիտացիայի և տեսական ուսուցման բաժնի վարիչի տեղակալ։
1931 թվականին տեղափոխվել է Բաքու և սովորել տեղի գիտահետազոտական ինստիտուտ-ասպիրանտուրայում։ 1933-1934 թվականներին աշխատել է Բաքվի «Կոմունիստ» (հայերեն) թերթի խմբագրությունում որպես բաժնի վարիչ, պատասխանատու քարտուղար, խմբագրի տեղակալ, խմբագիր (1941 թվականից)։ 1944-1948 թվականներին եղել է Ադրբեջանական ԽՍՀ լուսավորության նախարարի տեղակալ, Ադրբեջանի ԿԿ Կենտկոմի մամուլի սեկտորի աշխատակից։ 1948-1954 թվականներին նորից աշխատել է որպես Բաքվի «Կոմունիստ» թերթի խմբագիր։ 1945 թվականին ավարտել է Ադրբեջանի հեռակա մանկավարժական ինստիտուտի լեզվագրական ֆակուլտետը։ 1948 թվականին, Երևանում, «Սովետահայ գրականության զարգացումը Ադրբեջանում» թեմայով ատենախոսություն է պաշտպանել և ստացել բանասիրական գիտությունների թեկնածուի գիտական աստիճան։ 1954-1968 թվականներին աշխատել է Ադրբեջանի ռադիոկոմիտեում որպես հայկական հաղորդումների խմբագրության գլխավոր խմբագիր։ Միաժամանակ 1964-1967 թվականներին եղել է Ադրբեջանի գրողների միության հայկական մասնաճյուղի նախագահը։ 1968 թվականից աշխատել է Հայաստանի ԿԿ Կենտկոմի կուսակցության պատմության ինստիտուտ-ԽՄԿԿ Կենտկոմին առընթեր մարքսիզմ-լենինիզմի ինստիտուտի հայկական մասնաճյուղում որպես ավագ գիտաշխատող։ Եղել է ԽՍՀՄ III գումարման Գերագույն խորհրդի պատգամավոր։
Պարգևատրվել է Աշխատանքային կարմիր դրոշի շքանշանով։
Օգտագործել է Ա., Հ. Ամ., Ազիզյան, Հ. Ազիզյան, Հ. Լուսինյան, Հ. Ա., А. Азизян ծածկանունները։


== Հ. Ամիրխանյանի երկերի մատենագրություն ==
Սովետահայ գրականության զարգացումը Ադրբեջանում, Բաքու, Ազերնեշր, 1949, 172 էջ։


== Ծանոթագրություններ ==
Վիստինո

Վիստինո (ռուս.՝ Вистино), գյուղ Ռուսաստանի Լենինգրադի մարզի Կինգիսեպսկի շրջանի կազմում։
Բնակչությունը 2007 թվականին գրանցված տվյալներով կազմում էր 991 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)